15.11.2001 De Europæiske Fællesskabers Tidende L 298/1 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 25. september 2001 om udarbejdelse af en håndbog over modtagende instanser og en ordliste over de dokumenter, som kan forkyndes, i overensstemmelse med Rådets forordning (EF) nr. 1348/2000 om forkyndelse i medlemsstaterne af retslige og udenretslige dokumenter i civile og kommercielle (meddelt under nummer K(2001) 2664) (2001/781/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1348/2000 af 29. maj 2000 om forkyndelse i medlemsstaterne af retslige og udenretslige dokumenter i civile og kommercielle sager (?), særlig artikel 17, litra a) og b), og ud fra følgende betragtninger: (1) — Iværksættelsen af forordning (EF) nr. 1348/2000 for- udsætter udarbejdelse og offentliggørelse af en håndbog med oplysninger om de modtagende instanser, der er omhandlet i artikel 2 i nævnte forordning. (2) — Det er endvidere i artikel 17, litra b), i forordning (EF) nr. 1348/2000 fastlagt, at der skal opstilles en ordliste på alle Den Europæiske Unions officielle sprog over de dokumenter, som kan forkyndes inden for rammerne af forordningen. (3) — Kommissionen har således på grundlag af de oplysnin- ger, som medlemsstaterne har tilvejebragt, udarbejdet den håndbog og opstillet den ordliste, der er omhandlet i artikel 17 i forordning (EF) nr. 1348/2000, og de er indeholdt i bilaget til nærværende beslutning. (4) — Det er i forordning (EF) nr. 1348/2000 fastlagt, at hånd- bogen skal offentliggøres i De Europæiske Fællesskabers Tidende. Det er ligeledes hensigtsmæssigt, at ordlisten offentliggøres på denne måde. (!) EFT L 160 af 30.6.2000, s. 37. (5) —For at nå de tilsigtede mål i forordning (EF) nr. 1348/2000 er det vigtigt, at de fremsendende instanser råder over en håndbog, der så vidt muligt ajourføres løbende. Uden at dette berører den årlige ajourføring, der er omhandlet i artikel 17, litra a), i nævnte forord- ning, er det derfor nødvendigt, at Kommissionen løbende ajourfører håndbogen på grundlag af medlems- staternes anmeldte ændringer og gør den tilgængelig på sit netsted. Det er ligeledes hensigtsmæssigt, at ordlisten gøres tilgængelig på samme måde. (6) — De i denne beslutning fastsatte foranstaltninger er i over- ensstemmelse med udtalelse fra det rådgivende udvalg, der er nedsat ved artikel 18 i forordning (EF) nr. 1348/2000 — VEDTAGET FØLGENDE BESLUTNING: Artikel 1 1. —Den i artikel 17, litra a), i forordning (EF) nr. 1348/2000 omhandlede håndbog er indeholdt i bilag I til denne beslut- ning. 2. Den i artikel 17, litra b), i forordning (EF) nr. 1348/2000 omhandlede ordliste er indeholdt i bilag II til denne beslutning. Artikel 2 1. —Den i artikel 1 omhandlede håndbog og ordliste offentlig- gøres på netstedet EUROPA.